CELEX: 32018R1095
Language: ro
Date: 2018-07-26 00:00:00
Title: Regulamentul (UE) 2018/1095 al Consiliului din 26 iulie 2018 privind repartizarea posibilităților de pescuit în temeiul Protocolului privind punerea în aplicare a Acordului de parteneriat în domeniul pescuitului dintre Uniunea Europeană și Republica Côte d'Ivoire (2018-2024)

3.8.2018   
               
               
                  RO
               
               
                  Jurnalul Oficial al Uniunii Europene
               
               
                  L 197/1
               
            
         REGULAMENTUL (UE) 2018/1095 AL CONSILIULUI
         din 26 iulie 2018
         privind repartizarea posibilităților de pescuit în temeiul Protocolului privind punerea în aplicare a Acordului de parteneriat în domeniul pescuitului dintre Uniunea Europeană și Republica Côte d'Ivoire (2018-2024)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (3),
         având în vedere propunerea Comisiei Europene,
         întrucât:
         
                     (1)
                  
                  
                     La 17 martie 2008, Consiliul a adoptat Regulamentul (CE) nr. 242/2008 (1) privind încheierea Acordului de parteneriat în domeniul pescuitului între Republica Côte d'Ivoire, pe de o parte, și Comunitatea Europeană, pe de altă parte (2) („acordul”).
                  
               
                     (2)
                  
                  
                     Ultimul protocol la acord a expirat la 30 iunie 2018.
                  
               
                     (3)
                  
                  
                     Comisia a negociat, în numele Uniunii Europene, un nou protocol privind punerea în aplicare a acordului („protocolul”). Protocolul a fost parafat la 16 martie 2018.
                  
               
                     (4)
                  
                  
                     În conformitate cu Decizia (UE) 2018/1069 a Consiliului (3), la 1 august 2018 a fost semnat protocolul, sub rezerva încheierii sale la o dată ulterioară.
                  
               
                     (5)
                  
                  
                     Posibilitățile de pescuit ar trebui repartizate între statele membre pentru întreaga perioadă de aplicare a protocolului.
                  
               
                     (6)
                  
                  
                     Regulamentul (UE) 2017/2403 al Parlamentului European și al Consiliului (4) prevede la articolul 12 că, în cursul unui anumit an sau în orice altă perioadă relevantă de punere în aplicare a unui protocol la un Acordul de parteneriat în domeniul pescuitului sustenabil, ținând cont de perioadele de valabilitate a autorizațiilor de pescuit, este necesară informarea statelor membre, în vederea unei eventuale realocări a posibilităților de pescuit neutilizate.
                  
               
                     (7)
                  
                  
                     Protocolul se va aplica cu titlu provizoriu de la data semnării sale pentru a asigura începerea rapidă a activităților de pescuit de către navele Uniunii. Prin urmare, ar trebui ca și prezentul regulament să se aplice de la aceeași dată,
                  
               ADOPTĂ PREZENTUL REGULAMENT:
         
            Articolul 1
            
               (1)   Posibilitățile de pescuit stabilite în temeiul protocolului se repartizează între statele membre după cum urmează:
               
                           (a)
                        
                        
                           nave de pescuit ton cu plasă-pungă:
                           
                                        
                                    
                                    
                                       Spania: 16 nave
                                    
                                 
                                        
                                    
                                    
                                       Franța: 12 nave
                                    
                                 
                     
                           (b)
                        
                        
                           nave cu paragate plutitoare:
                           
                                        
                                    
                                    
                                       Spania: 6 nave
                                    
                                 
                                        
                                    
                                    
                                       Portugalia: 2 nave
                                    
                                 
                     
            
               (2)   Regulamentul (UE) 2017/2403 se aplică fără a aduce atingere acordului și protocolului.
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 august 2018.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 iulie 2018.
            
               
                  Pentru Consiliu
               
               
                  Președintele
               
               G. BLÜMEL
            
         
         
            (1)  Regulamentul (CE) nr. 242/2008 al Consiliului din 17 martie 2008 privind încheierea Acordului de parteneriat în domeniul pescuitului între Comunitatea Europeană, pe de o parte, și Republica Côte d'Ivoire, pe de altă parte (JO L 75, 18.3.2008, p. 51).
         
            (2)  JO L 48, 22.2.2008, p. 41.
         
            (3)  Decizia (UE) 2018/1069 a Consiliului din 26 iulie 2018 privind semnarea, în numele Uniunii, și aplicarea provizorie a Protocolului privind punerea în aplicare a Acordului de parteneriat în domeniul pescuitului dintre Uniunea Europeană și Republica Côte d'Ivoire (2018-2024) (JO L 194, 31.7.2018, p. 1).
         
            (4)  Regulamentul (UE) 2017/2403 al Parlamentului European și al Consiliului din 12 decembrie 2017 privind gestionarea sustenabilă a flotelor de pescuit externe și de abrogare a Regulamentului (CE) nr. 1006/2008 al Consiliului (JO L 347, 28.12.2017, p. 81).